ଭୁବନେଶ୍ୱର, ନଭେମ୍ବର ୭ (ଲୋକାଲ ୱାୟର) ଆସନ୍ତା ନଭେମ୍ବର ୨୮ ତାରିଖରୁ ଡିସେମ୍ବର ୧୬ ତାରିଖ ପର୍ଯ୍ୟନ୍ତ ରାଜଧାନୀ ଭୁବନେଶ୍ୱରର କଳିଙ୍ଗ ଷ୍ଟାଡିୟମଠାରେ ଅନୁଷ୍ଠିତ ହେଉଥିବା ପୁରୁଷ ହକି ବିଶ୍ୱକପ୍ ର ଚିଅର ଅପ୍ ଭିଡିଓ ଦୀପାବଳି ଅବସରରେ ମୁକ୍ତିଲାଭ କରିଥିବା ବୁଧବାର ରାଜ୍ୟ କ୍ରୀଡ଼ା ଓ ଯୁବ ସେବା ବିଭାଗର ଜଣେ ଅଧିକାରୀ ଲୋକାଲ ୱାୟରକୁ କହିଛନ୍ତି ।
ବଲିଉଡର ଗାୟକ ମିକା ସିଂ ଏହି ୨ ମିନିଟ ୨୦ ସେକେଣ୍ଡର 'ଆସ କରିବା ବୋବାଲ୍...ଓଡ଼ିଶା ହେବ ଗ୍ଲୋବାଲ୍' ଭିଡିଓରେ କଣ୍ଠଦାନ କରିଛନ୍ତି । ଓଡ଼ିଶାର ପରିଚୟ ପାଲଟିଥିବା 'ଲୋକନୃତ୍ୟ ସମ୍ବଲପୁରୀ' ଓ ଶାସ୍ତ୍ରୀୟ ସଙ୍ଗୀତ 'ଓଡ଼ିଶୀ' ସହ ଭିଡିଓରେ ପିଲା ଠୁ ବୁଢ଼ା ପ୍ରତ୍ୟେକ ପିଢ଼ିର ପୁରୁଷ ଓ ମହିଳା ଏବଂ ସ୍କୁଲ ପିଲାମାନେ ହକିରେ ମସଗୁଲ ଥିବା ଦେଖିବାକୁ ମିଳୁଛି ।
ମ୍ୟୁଜିକ ଭିଡିଓରେ ଉଭୟ ପୁରୁଷ ଓ ମହିଳା ହକି ଖେଳାଳିମାନେ ଝାଳ ବୁହାଉଥିବା ବେଳେ ସହସ୍ରାଧିକ ପ୍ରଶଂସକ ସେମାନଙ୍କୁ ଉତ୍ସାହିତ କରୁଛନ୍ତି । ଭିଡିଓର ପ୍ରତ୍ୟେକ ଦୃଶ୍ୟରେ ହକି ଷ୍ଟିକ୍ କିମ୍ବା ହକି ବଲ୍ ସହ କେହି ନା କେହି ସ୍ଥାନ ପାଇଛନ୍ତି ।
ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ, କ୍ରୀଡ଼ାମନ୍ତ୍ରୀ ଚନ୍ଦ୍ରସାରଥୀ ବେହେରା ଏବଂ ଭାରତୀୟ ହକି ଦଳର ପୂର୍ବତନ ଅଧିନାୟକ ଦିଲ୍ଲୀପ ତିର୍କୀ ମଧ୍ୟ ଭିଡିଓରେ ଦର୍ଶକ ଓ ଖେଳାଳି ସମସ୍ତଙ୍କୁ ଉତ୍ସାହିତ କରୁଥିବା ଦେଖିବାକୁ ମିଳୁଛି ।
ରାଜ୍ୟ କ୍ରୀଡ଼ା ଓ ଯୁବ ସେବା ବିଭାଗ ଟୁଇଟର ହ୍ୟାଣ୍ଡଲରେ ଆଜି ଏହି ଚିଅର ଅପ୍ ଭିଡିଓ ଅପଲୋଡ ହେବା ପରେ ଏହାକୁ ବହୁ ସଂଖ୍ୟକ ଲୋକେ ପସନ୍ଦ କରି ଲାଇକ୍ କରୁଛନ୍ତି ।
ଅପରପକ୍ଷରେ ବିଶ୍ୱ କପ୍ ହକିର ଟିକେଟ ବିକ୍ରି ଆରମ୍ଭ ହେବା ପରେ କଳିଙ୍ଗ ଷ୍ଟାଡିୟମର କାଉଣ୍ଟରରେ କେଇ ଘଣ୍ଟା ମଧ୍ୟରେ ଟିକେଟ ସରି ଯାଉଥିବା ଦେଖିବାକୁ ମିଳୁଛି ।
ବିଶ୍ୱକପରେ ମୋଟ ୧୬ଟି ଟିମ୍ ଚାରୋଟି ଗ୍ରୁପରେ ଅଂଶ ଗ୍ରହଣ କରିବେ । ଗ୍ରୁପ୍ 'ଏ'ରେ ଆର୍ଜେଣ୍ଟିନା, ନ୍ୟୁଜିଲାଣ୍ଡ, ସ୍ପେନ୍ ଓ ଫ୍ରାନ୍ସ ସ୍ଥାନ ପାଇଛନ୍ତି । ଗ୍ରୁପ୍ 'ବି'ରେ ଅଷ୍ଟ୍ରେଲିଆ, ଇଂଲଣ୍ଡ, ଆୟର୍ଲାଣ୍ଡ, ଚୀନ୍, ଗ୍ରୁପ୍ 'ସି'ରେ ଭାରତ, ବେଲଜିୟମ, କାନାଡ଼ା, ଦକ୍ଷିଣ ଆଫ୍ରିକା ଏବଂ ଗ୍ରୁପ୍ 'ଡି'ରେ ତିନିଥର ବିଶ୍ୱ ଚାମ୍ପିଅନ ହୋଇଥିବା ନେଦରଲ୍ୟାଣ୍ଡ ସହ ଜର୍ମାନୀ, ମାଲେସିଆ ଏବଂ ପାକିସ୍ତାନ ମଧ୍ୟରେ ମୁକାବିଲା ହେବ ।
ଭାରତ ଉଦଘାଟନୀ ଦିବସର ଦ୍ୱିତୀୟ ମ୍ୟାଚରେ ଦକ୍ଷିଣ ଆଫ୍ରିକାକୁ ଭେଟୁଥିବା ବେଳେ ଡିସେମ୍ବର ୨ ତାରିଖରେ ବେଲଜିୟମ ଏବଂ ଡିସେମ୍ବର ୮ ତାରିଖରେ କାନାଡ଼ା ସହ ଖେଳିବ ବୋଲି ବିଶ୍ୱ କପ୍ ହକି କ୍ରୀଡ଼ା କାର୍ଯ୍ୟସୂଚୀରୁ ପ୍ରକାଶ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
